**Felkészülés a szentségek vételére**  
  
Nagy öröm volt az elsőáldozás templomunkban. Ugyanakkor fontos kérdés,   
hogy a következő csapat hogyan készüljön fel.

Felmerült az igény a bérmálásra való felkészülésre is.

Az **első áldozásra való felkészülésnél** alap, hogy a gyerek, ha állami   
iskolába jár, katolikus hittanra járjon. (Mivel csak májusban lehet   
változtatni, ha valakinél ez probléma, kérem, keressen meg!) Alsó   
korhatár a 2. osztály. Az elsős gyermek számára az iskolába való   
beilleszkedés lehet a feladat.

Ugyanakkor az is fontos, hogy a vasárnapi misére hozzánk járjon a   
gyermek és családja. Ugyanis a felkészülésnek szerves része, hogy a   
közösségbe is bekapcsolódjanak a gyermekek (természetesen lehetnek   
kivételek).  
  
A harmadik fontos szempont, amely szintén a közösségbe való   
bekapcsolódást segíti, hogy a vasárnapi szentmisén kívül valamilyen   
plébániai programba bekapcsolódjon. Ez lehet a hétfői általános   
iskolás hittan csoport, cserkészet, ministráns foglalkozás.  
  
A **bérmálásra való készületnél** szintén fontos, hogy hozzánk járjon a   
fiatal szentmisére. Találja meg azt a területet, ahol be tud   
kapcsolódni a közösség életébe (pl. hétfői gimnazista – egyetemista   
csoport, ministrálás, cserkészet stb.) Itt az alsó korhatár a 9. osztály.  
  
A felkészülés rendjét úgy szeretném, hogy havonta legyen egy alkalom,   
amikor kifejezetten a szentségre készülünk.

Hamarosan elkészülnek a jelentkezési lapok.

Fülöp Ákos

2021. 10. 07.